Irlandaren banaketa administratiboa

Irlandako banaketa administratiboa lau probintzia handitan eta 26 konderritan antolatzen da.
Kontutan hartu behar da Irlanda bi estatutan banatuta dagoela: Irlandako Errepublika eta Ipar Irlanda (Erresuma Batua). Irlandako konderrietatik batzuk Erresuma Batuari dagozkio eta besteak Irlandako Errepublikari.

Irlandako banaketa administratiboaren mapa orokorra 

Irlandako uhartea edo Irlanda bi estatuen artean banatura dago, bata Irlandako Errepublika eta beste Erresuma Batuaren agintepean dagoen Ipar Irlanda. Aldi berean konderriak ere 1922. urtetik aurrera bi estatu hauen artean banatzen dira:

Irlandako banaketa administratiboa probintziaz-probintzia 
Irlandako konderriak lau probintzia ezberdinetan banatuta daude, probintzia hauek garai batean erresumak izan zirelarik. Hauek dira: Leinster/Laighean (1), Munster/An Mhumhain (2), Connacht/Connachta (3) eta Ulster/Ulaidh (4).

Leinster 

 Leinster/Laighean (1) ekialdeko probintzia da, Irlandako populatuena 2.292.939 biztanlerekin (2006). Dublin/Baile Átha Cliath dauka hiriburu. 12 konderritan dago azpibanatuta:
 Carlow/Cheatharlach.
 Dublin/Contae Bhaile Átha Cliath.
 Kildare/Chill Dara.
 Kilkenny/Chill Chainnigh.
 Laois/Laoise.
 Longford/An Longfoirt.
 Louth/Lú.
 Meath/Na Mí.
 Offaly/Uíbh Fhailí.
 Westmeath/Na hIarmhí.
 Wexford/Loch Garman.
 Wicklow/Chill Mhantáin.

Munster 

 Munster/An Mhumhain (2) hegoaldeko probintzia da. 1.172.170 biztanle ditu eta Cork/Corcaigh hiriburua da. 6 konderritan banatzen da:
 Clare/An Chláir.
 Cork/Chorcaí.
 Kerry/Chiarraí.
 Limerick/Luimnigh.
 Tipperary/Thiobraid Árann.
 Waterford/Phort Láirge .

Connacht 

 Connacht/Connachta (3) mendebaldeko probintzia da. 503.083 biztanle eta Galway/Gaillimh du hiriburu. 5 konderritan banatuta dago:
 Galway/Na Gaillimhe.
 Leitrim/Liatroma.
 Mayo/Mhaigh Eo.
 Roscommon/Ros Comáin.
 Sligo/Shligigh.

Ulster 
 Ulster/Ulaidh (4) iparraldeko probintzia da. Hiru konderri Irlandako Errepublikakoak dira:

 Cavan/An Cabhán.
 Donegal/Dún na nGall.
 Monaghan/Muineachán.

Beste sei Erresuma Batukoak dira administratiboki eta Ipar Irlandako eskualdean daude:

 Antrim/Aontroma
 Armagh/Ard Mhacha
 Derry/Doire
 Down/An Dúin
 Fermanagh/Fhear Manach
 Tyrone/Thír Eoghain

Kanpo estekak 

Irlandaren banaketa administratiboa
Irlandako konderriak
Irlandako probintziak